AMS-TeX (verzia 2.0)
Späť | Kapitola 2. ,,Nematematický'' mód | Ďalej

# 2.4. Zmeny fontov a ich veľkostí

- AmSTeX má preddefinované niektoré základné typy písma.

  \rm |
  \bf |
  \it |
  \tt |
  \sl |

- V preddefinovanom štýle amsppt.sty je možno ešte naviac použiť: \smc

- Prepínať písmo môžeme: buď ,,globálne'' \it odteraz až do prepnutia bude všetko písané v kurzíve, alebo ,,lokálne'' `{\tt zmena sa bude týkať iba tejto zátvorky}`, ináč pokračuje päť kurzíva, až do ďalšieho prepnutia \rm fontu. Zátvoriek môžeme mať vnorených do seba ľubovoľne veľa.

- Prechod z kurzívy alebo šikmého písma do normálneho, by mal byť predchádzaný \/, čo dáva správne medzerovanie (nie je nutné pred interpunkčnými znamienkami). `Napr. Mám {\it rada\/} \TeX.`

- V preddefinovanom štýle amsppt.sty Pozri 3.kapitolu nazvanú Možnosti úpravy článku, ktoré poskytuje ,,amsppt.sty''. je základná veľkosť písma preddefinovaná na 10pt (literatúra sa píše preddefinovane v 8pt). Kedykoľvek môžeme prepnutím voliť medzi týmito dvoma veľkosťami písma \tenpoint a \eightpoint.

## 2.4.1. Načítavanie nových fontov

Ak chceme pracovať s nejakým novým fontom, ktorý vlastníme, musíme ho najskôr načítať. Príkaz \font\{moje pomenovanie fontu}={názov fontu} realizuje túto činnosť. `Príklad: \font\moj=cmr5`, kdekoľvek potom v texte použijeme \moj, prepne sa nám na románsky font veľkosti 5pt.

## 2.4.2. Zmeny veľkostí fontov

K základnej sade fontov bývajú štandardne dodávané aj niektoré preddefinované zväčšenia fontov (obvykle dodávaná sada fontov obsahuje každý font v 7 rôznych zväčšeniach). (Napríklad font cmr10 býva dodávaný vo veľkostiach 10pt, 10.95pt, 12pt, 14.4pt, 17.28pt, 20.28pt a 24.48pt. Okrem toho základná sada obsahuje aj font cmr12. Oba fonty veľkosti 12,pt hoci majú rovnakú veľkosť, nie sú identické - líšia sa napr. medzerami medzi písmenami. Pokiaľ máme na výber, je lepšie používať fonty čo najmenej zväčšované.) Zväčšiť sa dá:

- ,,Celý dokument'', t.j. zväčšia sa všetky fonty v rovnakom pomere. Príkazom \magnification=... (napísať najlepšie hneď za riadok s \documentstyle), kde namiesto ... môže byť použitý ľubovoľný z nasledujúcich príkazov: \magstephalf - zväčšenie

  krát, alebo \magstep1,...,\magstep5 - zväčšenie

  krát. Uvedený príkaz možno použiť v dokumente najviac jedenkrát. Pozor na definované vzdialenosti! Ak nechceme, aby sa aj tie zväčšili v príslušnom pomere, je nutné ich špecifikovať pomocou true (`napr.\hskip3true cm`).

- ,,Určité fonty'' v potrebnom zväčšení načítaním zväčšeného fontu. Príkazom \font\{moje meno fontu}={názov fontu} scaled \magstep{špecifikujeme veľkos} môžeme zväčšiť ľubovoľný font, ktorý máme prístupný v danom zväčšení.

- Fonty iných zväčšení (pokiaľ ich máme prístupné aj na výstupné zariadenie) sa dajú načítavať: \font\{moje meno fontu} = { názov fontu{scaled} koľkokrát má byť font zväčšený)* 1000} alebo \font\{moje meno fontu}= {názov fontu} at {špec. veľkosť, na akú má byť font zväčšený}. `Príklady:\font\vel=cmr10 at 20pt`, alebo `\font\VEL=cmr10 scaled 2000`. TeX nehlási chybu pri akomkoľvek takomto zväčšovaní do veľkosti menšej ako 2048 pt. Vie si sám vypočítať veľkosti písmen a medzier príslušného zväčšovaného fontu z metrických informácií o tomto fonte, uložených v súboroch .TFM.

Späť | Obsah | Ďalej
Spracovávanie odstavca a strany | Hore | Makrá - veľká prednosť TeXu