AMS-TeX (verzia 2.0)
Späť | Kapitola 2. ,,Nematematický'' mód | Ďalej

# 2.6. Špecifikácie vzdialeností, vkladanie obrázkov

## 2.6.1. Veľký výber jednotiek na udávanie vzdialenosti

pt | point | 10pt |
pc | pica (1pc=12pt) | 1pc |
in | inch (1in=72.27pt) | 1in |
bp | big point (72bp=1in) | 10bp |
cm | centimeter (2.54cm=1in) | 1cm |
mm | milimeter (10mm=1cm) | 10mm |
dd | didôt point (1157dd=1238pt) | 10dd |
cc | cicero (1cc=12dd) | 1cc |
sp | scaled point (65536sp=1pt) | 1000000sp |
em | šírka písmena m v momentálnom fonte (quad=1em) | 1em |
ex | výška písmena x v momentálnom fonte | 1ex |

Vzdialenosť môžeme udávať v ľubovoľných z uvedených jednotiek. Pokiaľ chceme uviesť nulový rozmer, musí za 0 nasledovať nejaká jednotka miery.

## 2.6.2. Priestor na vkladanie obrázkov

TeX neposkytuje veľmi dobré možnosti na kreslenie obrázkov (navyše aj jednoduché obrázky sa kreslia veľmi zložito), preto často volíme variantu vynechania voľného miesta pre vloženie obrázku. Uvedené makrá dávajú možnosť vynechania miesta určitej veľkosti na špecifikovanom mieste na stránke. Jedná sa však o vynechanie priestoru na celú šírku textu a nie o ,,obtekanie'' obrázkov.

\topinsert alebo \midinsert | \topinsert vkladá obrázok na začiatok strany, \midinsert na momentálne miesto danej strany; v oboch prípadoch pokiaľ nie je dosť miesta na danej strane, umiestni obrázok na začiatok nasledujúcej strany
\captionwidth{<veľkosť>} | nepovinný parameter, ktorý prepisuje nadstavenú šírku výpisu textu pod obrázkom
*\topcaption{...} | text k obrázku bude umiestnený nad obrázkom, v {...} je umiestnený názov obrázku (napr. Figure 1), bodka za názvom je pridávaná automaticky
{nepovinný text k obrázku} |
*\endcaption |
\vspace{<vzd>} | alebo priamo TeXový popis obrázku, tabuľky
\endinsert |

Ak chceme, aby text obrázku bol umiestnený pod obrázok, použijeme namiesto *\topcaption slovo *\botcaption, ktoré umiestnime až za \vspace. Veľmi malé tabuľky (Pozri odsek nazvaný Príklady jednoduchých tabuliek v Kapitola 4) je možné vkladať aj pomocou

\topcation{...}
nepovinný text k obrázku
\endcaption
TeXový popis tabuľky

alebo

TeXový popis tabuľky
\botcaption{...}
nepovinný text k obrázku
\endcaption

## 2.6.3. Horizont. medzery - udávanie horizontálnych vzdialeností

Pokiaľ chceme v riadku vynechať nejaký priestor, máme niekoľko možností:

- \hskip<vzd> špecifikujeme vzdialenosť, ktorú chceme vynechať. Táto vzdialenosť býva ignorovaná pri prechode na nový riadok (napr. po \newline), v tomto prípade je nutné použiť \hglue<vzd> (ináč je lepšie nepoužívať toto kontrolslovo).

- \kern<vzd> špecifikuje vzdialenosť, ktorú chceme vynechať, ale na rozdiel od predchádzajúcej, TeX nikdy nezlomí riadok na mieste špecifikácie tejto vzdialenosti.

- \|_| je špecifikácia medzery, ktorá nebude spájaná s ostatnými, `napr. dve\|_|\|_| medzery` dáva skutočne dve medzery, zatiaľ čo `tri|_|\|_|\|_| medzery` dáva až tri medzery.

- \phantom{...} znamená prázdny priestor, ktorého rozmery sú rovnaké, ako rozmery miesta zaujímaného obsahom zátvorky.

- \hphantom{...} pracuje rovnako ako \phantom, ale výsledok má nulovú výšku, \vphantom{...} pracuje rovnako ako \phantom, ale výsledok má nulovú šírku.

- V textovom móde možno tiež použiť ľubovoľnú z preddefinovaných ,,jemných vzdialeností'', ktoré sú špecifikované v matematickom móde. Pozri 4.kapitolu nazvanú ,,Matematický'' mód

## 2.6.4. Vertikálne medzery - udávanie vertikálnych vzdialeností

- \vskip<vzd>} špecifikujeme vzdialenosť, ktorú chceme vynechať. Táto vzdialenosť býva ignorovaná pri prechode na novú stranu, v tomto prípade je výhodnejšie použiť \vglue<vzd>}

- \kern<vzd> špecifikuje vzdialenosť, ktorú chceme vynechať, ale na rozdiel od predchádzajúcej, TeX nikdy nezlomí stránku na mieste špecifikácie tejto vzdialenosti.

- Okrem toho AmSTeX má preddefinované vertikálne vzdialenosti: \bigpagebreak, \medpagebreak, \smallpagebreak. Používajú sa len medzi odstavcami a podporujú delenie stránok na týchto miestach. Použitie viackrát za sebou má rovnaký efekt ako použitie jedenkrát. `Príklad:` \smallpagebreak:

  \medpagebreak:

  \bigpagebreak:

- \smash{...}. Pokiaľ obsah zátvorky presahuje nad, či pod riadok, nemá to vplyv na zväčšenie medzery medzi riadkami. Analogicky \topsmash a \botsmash bude ignorovať presah nad, či pod riadkom. `Napr. $\botsmash{\dfrac 12}$` dáva

  pričom nasledujúci riadok nebude odsadený, ako bol predchádzajúci.

Späť | Obsah | Ďalej
Makrá - veľká prednosť TeXu | Hore | Zefektívnenie práce s dlhými súbormi