AMS-TeX (verzia 2.0)
Späť | Kapitola 2. ,,Nematematický'' mód | Ďalej

# 2.7. Zefektívnenie práce s dlhými súbormi

\input názov súboru ,,vkladá'' súbor pod uvedeným názvom na miesto, kde je tento príkaz uvedený. Pokiaľ neuvedieme koncovku, predpokladá sa .tex. Môže byť použitý v súbore ľubovoľne krát na ľubovoľnom mieste a i viacnásobne vnorený (t.j. použitý i vo ,,vkladanom'' súbore). Vhodné použitie napr. pre spoločné definície viacerých článkov, vkladanie tabuliek a celkové sprehľadnenie textu. Pretože spracovanie dlhých súborov je dosť časovo náročné, je možné počiatočné ladenie zrýchľovať.

- Všetko, čo je uvedené medzi \comment...\endcomment je považované pri preklade za komentár (analogicky ako všetko, čo je uvedené za znakom % až do konca riadku). Kontrolslovo \endcomment musí byť uvedené na samostatnom riadku. Nepovoľuje sa viacnásobné vnorenie. Vhodné použitie napr. pre dočasné vynechanie rozsiahlejšej časti textu.

- \syntax uvedené na začiatku súboru syntakticky kontroluje zdrojový text a nevytvára žiadny .dvi súbor. Preklad beží 2-4 krát rýchlejšie ako normálne.

- \galleys uvedené na začiatku súboru syntakticky kontroluje zdrojový text, nevytvára žiadny .dvi súbor, ale hlási ,,Overfull...'' alebo ,,Underfull...''.

- \printoptions uvedené na začiatku súboru sa pred začiatkom prekladu spýta, či chceme S(yntaktickú kontrolu), G(alleys) alebo P(ages).

Späť | Obsah | Ďalej
Špecifikácie vzdialeností, vkladanie obrázkov | Hore | Možnosti úpravy článku, ktoré poskytuje ,,amsppt.sty''.